**116/2016.(IV.20.) Kgy. sz. határozat**

1. Szombathely Megyei Jogú Város Közgyűlése a városi térfigyelő kamerarendszer továbbfejlesztésére vonatkozó előterjesztést megtárgyalta, és a fejlesztés megvalósítását az előterjesztésben foglaltaknak megfelelően – a költségvetési fedezet rendelkezésre állására tekintettel - az alábbi helyszíneken támogatja:
* Zrínyi utca és Batthyány tér csomópont
* Szent Márton utca – Vörösmarty utca kereszteződés
* Szikla Presszó
* volt Szent Györgyi Albert Középiskola
* Közterület-felügyelet bővítés.
1. Szombathely Megyei Jogú Város Közgyűlése a városi térfigyelő kamerarendszer továbbfejlesztését a Domus Üzletközpontnál kizárólag abban az esetben támogatja, ha a Domus Üzletközpont tulajdonosainak közgyűlésén (májusban) a 3 000 e Ft hozzájárulás elfogadásra és ezen hozzájárulás az Önkormányzat számláján jóváírásra kerül. Szombathely Megyei Jogú Város Közgyűlése ebben az esetben a Domus Üzletközpontnál megvalósítandó fejlesztéshez szükséges 1 870 e Ft önkormányzati többletforrást a költségvetésében biztosítja.
2. Szombathely Megyei Jogú Város Közgyűlése felkéri a polgármestert, hogy a kamerafejlesztés megvalósításához szükséges intézkedéseket a fentiek szerint tegye meg.

**Felelősök:** Dr. Puskás Tivadar polgármester

 Illés Károly alpolgármester

 Molnár Miklós alpolgármester

 Dr. Károlyi Ákos jegyző

(A végrehajtásért:

Keringer Zsolt, az Informatikai, Minőségügyi és Gondnoksági Kabinet osztályvezetője,

Stéger Gábor, a Közgazdasági és Adó Osztály vezetője, valamint

Dr. Varsányi Péter, Szombathely MJV Közterület-felügyet igazgatója)

**Határidő:** 1. és 3. pont vonatkozásában: 2016. szeptember 30.

2. pont vonatkozásában: a feltétel megvalósulása esetén a költségvetési rendelet következő módosítása